પોતાનો જીવ ત્યાગવા માટે તે વ્યક્તિ રેલવે ટ્રેક ઉપર ગયો, થોડીવાર સુધી તે રેલવેના પાટા પાસે જ ઉભો રહ્યો, બે ત્રણ ટ્રેન પસાર થઈ પરંતુ તેની આત્મહત્યા કરવાની હિંમત ના ચાલી, પછી મનથી નક્કી કર્યું કે હવે આંખો બંધ કરીને રેલવેના ટ્રેક ઉપર સુઈ જવું છે, જે થાય એ જોયું જશે, રેલવેના ટ્રેક ઉપર એ સુઈ ગયો ત્યારે ટ્રેકની નીચે પથરાયેલા પથ્થર તેને ખૂંચવા લાગ્યા, ટ્રેન હજુ આવી નહોતી પરંતુ તે પથ્થર તેને પીડા આપી રહ્યા હતા, તે ઉભો થયો અને વિચાર્યું કે જો આ પથ્થર મને આટલી પીડા આપે છે તો જયારે ટ્રેન મારી ઉપરથી પસાર થશે તો કેટલી પીડા થશે?